**TÖÖVÕTULEPINGU nr 3.2-2/25/147-1 MUUTMINE**

**Transpordiamet**, registrikoodiga 70001490, aadress Valge 4, 11413 Tallinn (edaspidi tellija), mida volituse alusel esindab Transpordiameti maade osakonna juhataja Sülvi Seppel-Hüvonen ja

**Arco Vara Kinnisvarabüroo OÜ,** registrikoodiga 11346894, aadress Rävala pst 5, 10143 Tallinn (edaspidi töövõtja), mida esindab juhatuse liige Elari Tamm

edaspidi koos pooled või eraldi pool sõlmisid 03.02.2025.a. töövõtulepingu nr 3.2-2/25/147-1 „Kirjalike hindamisaruannete koostamine riigitee 87 Põlva ringtee km 3,09–6,034 ja riigitee 90 Põlva–Karisilla km 0,15–0,4 Põlva linna ja Rosma küla vahelise lõigu jalgratta- ja jalgtee lõigul“ (edaspidi leping).

Võttes arvesse, et:

1. lepingu punkti 3.2 kohaselt on lepingus nimetatud tööde tellijale üleandmise tähtaeg 4 kuud alates lepingu sõlmimisest. Töö teostamist alustatakse koheselt pärast lepingu allkirjastamist vastavalt lepingu punktile 3.1;
2. töövõtja saatis 11.06.2025 e-kirja taotlusega pikendada lepingu punktis 3.2 toodud tähtaega 2 nädala võrra ehk kuni 16.06.2025, tuues põhjuseks tervislikest põhjustest tekkinud tööde seisaku;
3. RHS tähenduses on tegemist lepingu mitteolulise muudatusega;
4. lepingu muutmisega rahalist väärtust ei kaasne;
5. riigihangete seaduse § 123 lg 1 p 7 kohaselt on hankijal õigus sõlmitud hankelepingut muuta uut riigihanget korraldamata, kui muudatuse väärtusest sõltumata ei ole muudatus oluline.

Lähtudes eeltoodust lepivad pooled kokku alljärgnevas:

1. Pikendada lepingu täitmise tähtaega 2 (kahe) nädala võrra ja lugeda uueks tööde üleandmise tähtajaks 16.06.2025.
2. Lepingu muudatus jõustub selle allkirjastamisel.

Tellija: Töövõtja:

*/allkirjastatud digitaalselt/ /allkirjastatud digitaalselt/*